Nedžad Verlašević
Nedžad Verlašević - Smajo (Bratunac, 8. oktobar 1955 - Tuzla, 21. januar 2001) nekadašnji fudbaler koji je profesionalnu karieru počeo i završio u FK Sloboda iz Tuzle. Odigrao je najviše prvenstvenih utakmica u historiji FK Sloboda. Na listi igrača koji su odigrali najviše utakmica (397) u Prvoj saveznoj ligi Jugoslavije je četvrti. Nakon igračke karijere posvetio se trenerskom poslu. Do 1992. godine radio sa mlađim kategorijama FK Sloboda Tuzla. Od 1994. godine do 1996. godine vodi ekipu Sloga Jugomagnat sa kojom 1996. godine osvaja Kup Makedonije. Nakon 1996. godine vodi bosanskohercegovačke klubove Sloboda Tuzla, Željezničar Sarajevo te Jedinstvo Bihać sa kojim u sezoni 1999/2000 osvaja prvo mjesto. Sa FK Sloboda Tuzla 1998. godine dolazi do finala Kup BiH. (FK Sarajevo - FK Sloboda 1:0). Kraći vremenski period vodi ekipe FK Željezničar i HiT Gorica sa promjenjivim uspjehom. 21.01.2001. godine u Tuzli umire od posljedica srčanog udara.